16175bd34601bb0d6555858ce699438f
hvordan bruger jeg datofelterne på ordre og indkøb i nav?
erpsupporten.dk
2021.43
[sådan bruger du datofelterne på ordre og indkøb i nav (Åbn i nyt vindue - klik her)](https://erpsupporten.dk/faq-items/hvordan-bruger-jeg-datofelterne-paa-ordre-og-indkoeb-i-microsoft-dynamics-nav-c5/)
*baseret på version [c5 2016](https://erpsupporten.dk/om-erpsupporten-dk/microsoft-dynamics-c5/) og [nav 2016](https://erpsupporten.dk/om-erpsupporten-dk/microsoft-dynamics-nav/). kan også bruges af ældre versioner af c5 (fra 2014+) og nav (fra 2013+).*

 
hvordan bruger jeg datofelterne på ordre og indkøb i microsoft dynamics nav?
============================================================================


i microsoft dynamics nav er der forskellige datofelter på modulerne ordre og indkøb. men hvordan kan du bruge dem? i denne vejledning viser vi dig, hvordan du kan bruge datofelterne i disse to moduler i nav.

 
sådan bruger du datofelterne på ordre og indkøb i nav
-----------------------------------------------------


i nav er der en række forskellige datofelter på *ordre* og *indkøb* . datofelterne beskrives nedenfor.
### **fælles for ordre og indkøb er:**


* *bogføringsdato* – anvendes ved bogføring af finans-, vare-, debitor- og kreditorposter.
ved ændring af bogføringsdato ændres bilagsdatoen også.


* *bilagsdato* – benyttes til beregning af betalingsbetingelser, så derfor er det vigtigt at bilagsdatoen er korrekt i forhold til beregning af forfaldsdato.
	+ på salgsordrer/salgsfakturaer vil bilagsdatoen typisk være den samme som bogføringsdatoen.
	+ på købsordrer/købsfakturaer er det vigtigt at bilagsdatoen er den samme som datoen på kreditorens faktura, således at forfaldsdato beregnes korrekt.
	+ hvis bilagsdato opdateres ændres bogføringsdatoen ikke – det er således muligt at have forskellig bogføringsdato og bilagsdato.
	+ på fanen fakturering kan den beregnede forfaldsdato for en ordre kontrolleres, og evt. overstyres i forhold til det beregnede.


* *ordredato* – benyttes ikke i forbindelse med bogføring af poster, men overføres til blandt andet købsmodtagelser eller salgsleverancer.


### 


### **salgsordrer:**


på salgsordrer findes der desuden nogle felter vedrørende levering af ordren.
* *Ønsket leveringdato* – svarer til den dato kunden ønsker varerne leveret. tidligst mulige leveringsdato foreslås som standard.
* *bekræftet leveringsdato* – er den dato leveringen er bekræftet til over for kunden. datoen bruges ved beregning af leveringstid.
* på fanen *levering* findes følgende felter, som er relateret til leveringsdatoer:
	+ udgående lagerekspeditionstid: hvis der er sat en udgående lagerekspeditionstid op på lokationen vil denne værdi blive kopieret til feltet på ordren. værdien i feltet kan evt. overskrives på den aktuelle ordre. feltet udfyldes med en gyldig dato formel – fx 10d (10 dage).
	+ afsendelsesdato: afsendelsesdato for ordren. feltet opdateres ikke på ordren, men kan opdateres på linjerne ved ændring af ønsket leveringsdato eller bekræftet leveringsdato.


felterne vedr. leverings- og afsendelsesdato kopieres til ordrelinjerne, men kan ændres på de enkelte ordrelinjer.
### 


### **købsordrer:**


på købsordrer findes følgende felter vedr. modtagelse af varer på fanen levering:
* *Ønsket modtagelsesdato* – datoen der er oplyst til leverandøren, som den ønskede modtagelsesdato.
* *bekræftet modtagelsesdato* – den dato leverandøren har bekræftet leveringen af varerne.
* *forventet modtagelsesdato* – den dato varerne forventes modtaget. datoen benyttes ved disponering af varer.


felterne vedr. modtagelsesdato kopieres til ordrelinjerne, men kan ændres på de enkelte ordrelinjer.

 

download vejledningen til [hvordan bruger jeg datofelterne på ordre og indkøb i nav](https://erpsupporten.dk/wp-content/uploads/2017/03/hvordan-bruger-jeg-datofelterne-på-order-og-indkøb.pdf)? *(pdf)*